CELEX: 62013CA0179
Language: hu
Date: 2015-01-15 00:00:00
Title: C-179/13. sz. ügy: A Bíróság (ötödik tanács) 2015. január 15-i ítélete (a Centrale Raad van Beroep [Hollandia] előzetes döntéshozatal iránti kérelme) – Raad van bestuur van de Sociale verzekeringsbank kontra L. F. Evans (Előzetes döntéshozatal iránti kérelem – A szociális biztonság területén a munkavállalóra alkalmazandó jog meghatározása – 1408/71/EGK rendelet – Alkalmazhatóság – Valamely tagállam állampolgárának egy harmadik államnak az olyan más tagállamban található konzulátusán való alkalmazása, amelynek a területén ezen állampolgár lakóhellyel rendelkezik – A konzuli kapcsolatokról szóló bécsi egyezmény – A 71. cikk 2. bekezdése – Az állandó lakosok számára könnyítéseket, kiváltságokat és mentességeket biztosító nemzeti szabályozás)

2.3.2015   
            
            
               HU
            
            
               Az Európai Unió Hivatalos Lapja
            
            
               C 73/4
            
         
      A Bíróság (ötödik tanács) 2015. január 15-i ítélete (a Centrale Raad van Beroep [Hollandia] előzetes döntéshozatal iránti kérelme) – Raad van bestuur van de Sociale verzekeringsbank kontra L. F. Evans
      (C-179/13. sz. ügy) (1)
      
      (Előzetes döntéshozatal iránti kérelem - A szociális biztonság területén a munkavállalóra alkalmazandó jog meghatározása - 1408/71/EGK rendelet - Alkalmazhatóság - Valamely tagállam állampolgárának egy harmadik államnak az olyan más tagállamban található konzulátusán való alkalmazása, amelynek a területén ezen állampolgár lakóhellyel rendelkezik - A konzuli kapcsolatokról szóló bécsi egyezmény - A 71. cikk 2. bekezdése - Az állandó lakosok számára könnyítéseket, kiváltságokat és mentességeket biztosító nemzeti szabályozás)
      (2015/C 073/05)
      Az eljárás nyelve: holland
      
         A kérdést előterjesztő bíróság
      
      Centrale Raad van Beroep
      
         Az alapeljárás felei
      
      
         Felperes: Raad van bestuur van de Sociale verzekeringsbank
      
         Alperes: L. F. Evans
      
         Rendelkező rész
      
      Az 1996. december 2-i 118/97/EK tanácsi rendelettel módosított és naprakésszé tett, és a 2006. december 18-i 1992/2006/EK európai parlamenti és tanácsi rendelettel módosított, a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet 2. cikkét e rendelet 16. cikkével összefüggésben úgy kell értelmezni, hogy az olyan időszak vonatkozásában, amelynek során valamely tagállam állampolgárát egy harmadik államnak a valamely olyan tagállam területén található konzuli képviselete alkalmazta, amelynek ő nem állampolgára, de lakosa, ezen állampolgár e rendelkezés értelmében nem tartozik valamely tagállam jogszabályainak a hatálya alá, ha a lakóhelye szerinti tagállamnak a konzuli kapcsolatokról szóló, 1963. április 24-én Bécsben kötött bécsi egyezmény 71. cikkének 2. bekezdése alapján elfogadott szabályozása szerint az említett állampolgár nem biztosított a nemzeti szociális biztonsági rendszerben.
      
         (1)  HL C 189., 2013.6.29.